Studzieničnos kapinės
Studzieničnos kapinės (lenk. Cmentarz w Studzienicznej) – parapijos kapinės Studzieničnos gyvenvietėje, Augustavo mieste. Kapinės buvo įkurtos XIX a. antroje pusėje. Kiti šaltiniai teigia, kad kapinės įkurtos 1832 metais. Ankstesnės parapijos kapinės buvo šalia bažnyčios. Kapinės priklauso Studzieničnos Škaplierių parapijai. Kapinės yra apie 100 m. nuo greitkelio ir apie 300 m. nuo Studzieničnos Škaplierių Dievo Motinos bažnyčios. 1991 m. kapinės įtrauktos į Palenkės vaivadijos paminklų sąrašą.